Pirmsskola 6 gadi

Tēma: Mūsu kopiena

1. nodarbība - Kopienas, pie kurām mēs piederam

**Nodarbības atsegums**

**Plānotie bērnam sasniedzamie rezultāti**

***Bērnam veidojas priekštats par to,***

* kas ir kopiena, kādas ir kopienas, pie kurām kopienām viņš pieder;
* cik svarīgi ir cienīt citus cilvēkus, pat ja viņi ir ļoti atšķirīgi (piemēram, fiziskās īpašības, raksturs, personība vai ikdienas vide), pieņem atšķirīgus lēmumus, izdara atšķirīgas izvēles vai dzīvo ar atšķirīgu pārliecību.

***Bērnam sākas veidoties morālais ieradums***

* būt iecietīgam/tolerantam pret dažādību;
* ievērot pieklājības pamatprincipus, veidojot cieņpilnas attiecības ar apkārtējiem.

**Nodarbībā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Ģimene, kultūra, Latvijas valsts, latviešu valoda | Mīlestība, atbildība, saskaņa |
| **Tikumi** | Solidaritāte, laipnība, atbildība, taisnīgums | Zinātkāre, pašiedziļināšanās, pateicīgums |

**Atslēgvārdi:** kopiena, kopīgs, tikumi, pateicība, refleksija.

**Mācību materiāli:**

* attēli ar kopienām (1. materiāls).

**Atslēgas jautājumi:**

1. Kas ir kopiena?
2. Pie kurām kopienām tu piederi?
3. Kāpēc ir svarīgi būt kopienas loceklim?
4. Kādi tikumi tev būs vajadzīgi?

Bērna un skolotāja darbības plānotā rezultāta sasniegšanai

Ierosme. Kas ir kopiena?

Skaidrojošajā vārdnīcā teikts, ka kopiena ir “cilvēku grupa, kas dzīvo kādā vietā un kurus vieno kopīga valoda, izcelsme, reliģija u. tml.”. Izmantojot uzvedinošos attēlus [1. materiāls], lūdziet bērniem nosaukt iespējami daudz dažādu kopienu (sporta spēļu līdzjutēji, reliģiskas kopienas, vietējās kopienas, ģimene, skola, pulciņš). Kādi tikumi kopienas locekļiem būtu jāizrāda pret citiem? Vai vari izdomāt tikumu piemērus kādās no iepriekš minētajām kopienām?

Kolēģu komentāri:

“Var iesākt nodarbību ar aktivitāti, kur bērni min, ko varētu nozīmēt vārds “kopiena”, un tad skolotājs ar salīdzinājuma palīdzību iepazīstina definīciju: “Mēs mūsu grupiņā esam kopiena, jo mēs visi nākam uz bērnudārzu un kopā darām lietas. Ko mēs darām? [Bērni sauc aktivitātes.] Mēs kopā darām x, y, z. Kad vairāki cilvēki bieži kaut ko dara kopā, to sauc par kopienu. Ar kādiem citiem cilvēkiem jūs darāt kaut ko kopā? [Bērni sauc - kopienas ģimene, pulciņš.] Kopienas var būt arī, kad daudzi cilvēki ir cits citam ar kaut ko līdzīgi, piemēram, viņi runā vienā valodā vai fano par vienu sporta veidu. Vai varat nosaukt kādu šādu kopienu?”

“'Prezentācijā pie attēliem, izmantojot interaktīvo tāfeli, ja tāda ir, būtu labi pierakstīt izglītojamo idejas, kas vieno attēlā redzamās kopienas.”

1. aktivitāte. Pie kurām kopienām tu piederi?

Kādu atšķirīgu kopienu loceklis tu esi (rotaļu laukums, draudze, pulciņš/ārpusskolas aktivitātes, kāda sporta kluba fans, skola, ģimene)? Lūdziet bērniem izvēlēties vienu kopienu un izveidot tās profilu, ietverot daļu no šīs informācijas:

* Kas šis kopienas locekļiem ir kopīgs/kas tos vieno?
* Kādas aktivitātes šī kopiena dara visi kopā?
* Kāpēc tev patīk būt šajā kopienā?
* Kādus tikumus šīs kopienas locekļi parāda? Kādā veidā?

Jūs varat lūgt bērniem sniegt atgriezenisko saiti vai pastāstīt par savām kopienām visai grupai.

Kolēģu komentāri:

“Skolotājam ir papildus jāizdomā, kādā bērna vecumam atbilstošā formātā viņi varētu veidot kādas kopienas profilu: 1) sešgadnieki tikko ir iemācījušies rakstīt, tāpēc jāizvērtē, cik tekstuāls/vizuāls/audiāls būtu šis darbs atbilstoši viņu prasmēm; 2) jāizdomā, kā organizēt darbu (katrs veido savu profilu vai grupās) un kā to prezentēt, un kā pie prezentācijām katrs bērns varētu identificēties, vai pieder vai nepieder konkrētajai kopienai; 3) jāpārliecinās, ka bērni saprot jautājumus un pie vajadzības jāpārfrāzē , piemēram, “Kas šiem kopienas locekļiem ir kopīgs/kas tos vieno?” – vai bērni saprot, ko nozīmē “loceklis”, “vienot” ?

2. aktivitāte. Morālā dilemma

Kopīgi aplūkojiet šo morālo dilemmu:  
Tu esi iesaistījies teātra pulciņā, kurš tev ļoti patīk. Pārējie bērni uzsāka vienlaikus ar tevi, un jūs visi esat labi draugi. Jūs kopā daudz jokojat un smejaties. Kādā nodarbībā tava draudzene saka, ka viņa vairs nevar draudzēties ar vienu no teātra pulciņa meitenēm, jo viņa pieder pie citas tautības.

* Kādu problēmu tu saskati šajā dilemmā?
* Kā tā liek tev justies?
* Kādi ir iespējamie rīcības virzieni? Kurš no tiem (ja vispār) ir vislabākais?
* Kādi tikumi tev būs vajadzīgi?

Kolēģu komentāri:

“Runājot par dilemmu, jāizskaidro, kas ir dilemma “grūta izvēle, problēma”. Iespējams, ka dilemmu var padarīt vēl saprotamāku, pieminot kādu konkrētu tautību (tādu, kādas nav grupiņā). Būtu vērtīgi arī pajautāt, vai bērni ir bijuši līdzīgā situācijā, redzējuši tādu kādā multenē u.tml., lai veidotu personīgu saikni.”

Kopīgā noslēguma apspriede: refleksija

Veidojot starppriekšmetu saikni ar mūzikas nodarbībām, noslēgumā varat paklausīties dažādu tautu mūziku un mēģināt pie tās dejot. Pārrunājiet, kādu tautu mūzika tā ir, kādas atšķirības varat sajust, saklausīt!

Latviešu - <https://www.youtube.com/watch?v=JHZkr7LKWXc&ab_channel=Br%C4%ABnumskapis-Topic>

Āfrikāņu - <https://www.youtube.com/watch?v=bluehC5Vga4&ab_channel=MarioFajardo>

Brazīliešu - <https://www.youtube.com/watch?v=VwYM8dZuaKw>

Indiešu - <https://www.youtube.com/watch?v=d9skvb6JzMg>

u.c.

Kolēģu komentāri:

“Mūzikas aktivitāte ir forša un fiziska noslēguma darbība, bet, manuprāt, tā tomēr neietver refleksiju par stundā runāto. Drīzāk tai vajadzētu būt aktivitātei, kur bērni pasaka, ko šodien uzzināja, jaunu iemācījās, apkopo, kādām kopienām pieder vai tamlīdzīgi.”